**TRALIM 3-Ευρωπαικό πρόγραμμα κατάρτισης δικηγόρων στο δίκαιο μετανάστευσης & ασύλου-Σεμινάρια σε Λευκωσία και Ισπανία -Ιουνίου 2024**

Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους του Παρισιού, Παγκύπριο Δικηγορικό Σύλλογο, Εθνικό Συμβούλιο Δικηγορικών Συλλόγων Πολωνίας, Εθνικό Συμβούλιο Δικηγορικών Συλλόγων Ιταλίας και Δικηγορικό Σύλλογο Ιρλανδίας συμμετέχει στο ευρωπαϊκό συγχρηματοδοτούμενο πρόγραμμα **“Training of lawyers on EU Immigration and Asylum Law 3 – TRALIM 3” (JUST-2021-JTRA-101046233)**

Σε εκτέλεση του προγράμματος θα πραγματοποιηθούν τα κάτωθι:

**-Σεμινάριο TRALVU στη Λευκωσία της Κύπρου στις 5 Ιουνίου 2024**

**(3 δικηγόροι Αθηνών)**

**-Σεμινάριο TRALIM 3 στο Las Palmas (Κανάρια Νησιά-Ισπανία) στις 12 Ιουνίου 2024 (2 δικηγόροι Αθηνών)**

Το πρόγραμμα απευθύνεται σε δικηγόρους Αθηνών (μέλη του ΔΣΑ).

Ενημερώνεται από το Ίδρυμα Ευρωπαίων Δικηγόρων ότι οι συμμετέχοντες δικηγόροι πρέπει να είναι διαφορετικοί στα σεμινάρια TRALVU και ΤRALIM 3.

Στον κάθε  δικηγόρο που θα παρακολουθήσει δίνεται αποζημίωση για ταξιδιωτικά έξοδα και έξοδα διαβίωσης με βάση τους όρους που θέτει το Ίδρυμα Ευρωπαίων Δικηγόρων (European Lawyers Foundation) και περιγράφονται στο συνημμένο έγγραφο  Reimbursement of Travel and Subsistence costs.

Σε αυτούς που θα παρακολουθήσουν τα σεμινάρια θα χορηγηθεί πιστοποιητικό από το **Ίδρυμα Ευρωπαίων Δικηγόρων.**

Τα σεμινάρια **θα πραγματοποιηθούν στην Αγγλική γλώσσα** και απαραίτητη προϋπόθεση είναι η πολύ καλή γνώση της Αγγλικής.

Καλούνται όσοι Δικηγόροι Αθηνών ενδιαφέρονται να συμμετάσχουν να αποστείλουν ηλεκτρονικά, αίτηση συμμετοχής στο email [tsiri.an@dsa.gr](http://tsiri.an@dsa.gr/) (κ. Τσίρη Αναστασία) **μέχρι τις 01/05/2024.**

Για την επιλογή αυτού που θα παρακολουθήσει το σεμινάριο θα πραγματοποιηθείδημόσια κλήρωση  την **Μ.Tετάρτη 01/05/2024** στα γραφεία του ΔΣΑ και ώρα 12.00 Ακαδημίας 60-ΤΚ.10679 Αθήνα.